CELEX: 62011CA0661
Language: ro
Date: 2013-09-19 00:00:00
Title: Cauza C-661/11: Hotărârea Curții (Camera a treia) din 19 septembrie 2013 (cerere de decizie preliminară formulată de Cour de cassation — Belgia) — Martin y Paz Diffusion SA/David Depuydt, Fabriek van Maroquinerie Gauquie NV (Mărci — Directiva 89/104/CEE — Articolul 5 — Consimțământ al titularului unei mărci pentru utilizarea de către un terț a unui semn identic cu aceasta — Consimțământ dat în cadrul unei exploatări partajate — Posibilitatea titularului respectiv de a pune capăt exploatării partajate și de a redobândi utilizarea exclusivă a mărcii sale)

23.11.2013   
            
            
               RO
            
            
               Jurnalul Oficial al Uniunii Europene
            
            
               C 344/17
            
         Hotărârea Curții (Camera a treia) din 19 septembrie 2013 (cerere de decizie preliminară formulată de Cour de cassation — Belgia) — Martin y Paz Diffusion SA/David Depuydt, Fabriek van Maroquinerie Gauquie NV
   (Cauza C-661/11) (1)
   
   (Mărci - Directiva 89/104/CEE - Articolul 5 - Consimțământ al titularului unei mărci pentru utilizarea de către un terț a unui semn identic cu aceasta - Consimțământ dat în cadrul unei exploatări partajate - Posibilitatea titularului respectiv de a pune capăt exploatării partajate și de a redobândi utilizarea exclusivă a mărcii sale)
   2013/C 344/28
   Limba de procedură: franceza
   
      Instanța de trimitere
   
   Cour de cassation
   
      Părțile din procedura principală
   
   
      Reclamantă: Martin y Paz Diffusion SA
   
      Pârâți: David Depuydt, Fabriek van Maroquinerie Gauquie NV
   
      Obiectul
   
   Cerere de decizie preliminară — Cour de cassation — Interpretarea articolului 5 alineatul (1) și a articolului 8 alineatul (1) Prima directivă 89/104/CEE a Consiliului din 21 decembrie 1988 de apropiere a legislațiilor statelor membre cu privire la mărci (JO 1989, L 40, p. 1, Ediție specială, 17/vol. 1, p. 92) — Drepturile titularului unei mărci înregistrate în prezența unei împărțiri durabile a exploatării mărcii cu un terț în cadrul unei forme de coproprietate pentru o parte a produselor vizate și a unui consimțământ irevocabil dat de titular acestui terț pentru utilizarea mărcii respective — Normă națională care interzice titularului mărcii exercitarea culpabilă sau abuzivă a dreptului său — Interzicerea utilizării mărcii de către titular în detrimentul terțului — Sancțiune
   
      Dispozitivul
   
   Articolul 5 din Prima directivă 89/104/CEE a Consiliului din 21 decembrie 1988 de apropiere a legislațiilor statelor membre cu privire la mărci, astfel cum a fost modificată prin Acordul privind Spațiul Economic European din 2 mai 1992, se opune ca titularul unor mărci care, în cadrul unei exploatări partajate cu un terț, a consimțit la utilizarea de către acest terț a unor semne identice cu mărcile sale pentru anumite produse din clasele pentru care mărcile sunt înregistrate și care nu mai consimte la această utilizare să fie lipsit de orice posibilitate de a opune terțului respectiv dreptul exclusiv care îi este conferit de mărcile respective și de a exercita el însuși acest drept exclusiv pentru produse identice cu cele ale terțului.
   
      (1)  JO C 89, 24.3.2012.